Yuri Gagarin

I Yuri Gagarin na Youri Gagarine dia mpanamory sambondanitra sôvietika, teraka tamin' ny 9 Martsa 1934 tao Kluchino (Rosia) ary maty tamin' ny 27 Marsa 1968. I Yuri Gagarin dia ilay olo-malaza amin' ny tantaran' ny siansa sy ny habakabaka. Ny anarany feno dia Yuri Alekseievich Gagarin. Ny asany dia mpanamory fiaramanidina, injeniera, kôsmônôtahttps://www.britannica.com/biography/Yuri-Gagarin.

 Zava-dehibe niavaka 
I Yuri Gagarin no olombelona voalohany nandeha tany amin' ny habakabaka. Tamin' ny 12 Avrily 1961, izy dia nanao sidina manodidina ny Tany tamin' ny sambon-danitra Vostok 1, nandritra ny 108 minitra monja. Izany dia nahatonga azy ho mariky ny fandresen' ny Sôvietika tamin' ny fifaninanana ara-teknôlôjia sy ara-tsiansa tamin' ny Amerikana, nandritra ny Ady Mangatsiaka.

Fiainany manokana sy fianarana
Teraka tao anaty fianakaviana mpamboly izy sady zanaka fahatelo amin’ny ankizy efatra. Nianatra ho injeniera sy mpanamory sambon-danitra izy. Natao mpanamory miaramila tao amin' ny tafika ana habakabaka sôvietika. Noho ny toetrany tsy matahotra sy kely vatana (ilaina amin' ny habakabaka), dia nofidiana ho anisan' ny kôsmônôta voalohany izy. Ny vadiny dia i Valentina Ivanovna Gagarina. Ny zanany dia i Jelena Gagarin.

 Aorian' ny sidina teny amin' ny habakabaka 
Nahazo voninahitra lehibe tao amin' ny fireneny izy: Hero of the Soviet Union. Nandeha nitety tany maro ho solontenan' ny Sôvietika sy masoivohon' ny habakabaka. Tsy navela hamerina nandeha tany amin' ny habakabaka intsony izy, noho ny fisorohana loza mety hitranga.

 Fahafatesany 
Nodimandry tamin' ny 27 Marsa 1968 tao amin' ny fianarana nanao fanazaran-tena niaraka amin' ny fiaramanidina MIG-15 izy. Tsy mazava tanteraka hatramin' izao ny tena antony nahatonga ilay lozam-piaramanidina.

 Lova sy fanomezam-boninahitra 
vignette| Lalana Youri Gagarine
Ny 12 Avrily dia ankalazaina ho Andro iraisam-pirenena ho an' ny sidina ana habakabaka (International Day of Human Space Flight). Firenena maro no nanao kianja, sekoly, kianjam-piaramanidina mitondra ny anarany. Maro koa ny sarivongana sy sary manome voninahitra azy.

 Jereo koa 
 Biôgrafia

 Rohy ivelany 
 Ao amin'i Freebase:  

sokajy:Biôgrafia

sokajy:mpanamory sambon-danitra
sokajy:Teraka tamin'ny taona 1934
sokajy:Maty tamin'ny taona 1968